36 



J. F. Beandt, 



Elephantidorum classificatio locum quartum occupans, apertura narium externa supra 

 divisa vel indivisa innixa, pariter minoris est momenti, quum Mastodontes a Dinotheriis affi- 

 nibus sejungeret. 



In Universum quidem Elephantidorum familia e generibus tribus satis affinibus, evo- 

 lutiones gradatas repraesentatibus, composita ulteriore generum dispositione haud egeret; 

 imo adeo eorum disjunctio nexus eorum maxime naturalis conspectum turbaret. 



Classificationes supra hypothetice allatae vero aperto demonstrant, quantam supellecti- 

 lem divisionibus variis (valons omnino diversi) proponendis et classificationibus parum na- 

 turalibus, affinitatum nexum turbantibus, exhibendis corporum organicorum partes vario 

 respectu consideratae comparare valeant. Qua de causa etiam corporum organicorum 

 classificationum hucusque propositarum exactior consideratio ostendit earum fere plurimas 

 plus minusve esse artificiales, imo veris affinitatis naturalis principiis haud raro contra- 

 dicere, quum non cbaracteribus affinitates vel differentias genuinas anatomicas et physiolo- 

 gicas indicantibus, sed notis specialibus minoris momenti, saepissime externis, formalibus 

 tantum, nexu physiologico carentibus, quae affinia sunt haud raro sejungentibus, et quae 

 non vel minus affinia sunt e contrario conjungentibus saepissime nitantur. Nihilominus ta- 

 rnen etiam classificationes artificiales pro tempore notas taies in usum vocantes, sin aliae 

 meliores, hucusque desunt, ad specierum numerosissimarum, invicem plus minusve similium, 

 commodum conspectum procurandum eoque meliorem earum cognitionem praebendam vel 

 augendam haud spernendae erunt, dummodo earum originem et valorem sedulo reputemus 

 et dijudicemus easque pro adminiculo futuri temporis disquisitionibus fusioribus instituen- 

 dis destinato consideremus, minime vero ad corporum parvam copiam affinitatis vinculo 

 conjunctorum et nexum naturalem clare probantium familiam (Elephantinorum e. c.) dis- 

 jungendam lusum quendam systematicum adhibeamus et scientiam sine causa sufficiente 

 nominibus novis, jam propositorum numerosissimorum et superfluorum pondus augentium, 

 oneremus. Recentiorum classificationum haud paucae , specierum nexum naturalem gene- 

 rum numerosissimorum et divisionum proposltione turbantes, scientiae progressum praeci- 

 pue in distinguendo, minus vero in typis quam maxime generalibus biologicis proponendis 

 quaerentes, principiis propositis omnino contradicunt, et insuper memoriam nominum sae- 

 pissime barbarorum copia ita molestant, ut singularum classium, imo haud raro ordinum 

 exactae cognitioni unius hominis vita interdum non sufficiat. Quo fit, ut classium plurium 

 invicem affinium indagatio a paucis suscipi, totius regni animalis cognitio magis specialis 

 generalibus principiis de structura varia organica proponendis necessaria vero a nemine 

 sibi conquiri possit. Sperandum omnino videtur futurorum temporum scrutatores corpo- 

 rum naturalium divisiones numerosissimas et nominum eorum abundantiam onerosam ad 

 necessariam et naturalem simplicitatem animalium veris affinitatibus et differentiis exacte 

 accommodatam esse redacturos. Pro tempore consolemus praesentis aevi animalium histo- 

 riam tractandi rationem quod ad partem systematicam ejusque nomenclaturam, saepissime 

 nimis complicatam et largam, pro transitoria et periodica esse considerandam. Systema na- 



